**Ügyiratszám: 649/2014.**

**Ügyintéző: Dr. Joó István jegyző**

**Tárgy:** képviselő testület megválasztandó   
 tagjainak száma

**H A T Á R O Z A T**

Tiszanána Község Választási Irodájának Vezetője a választási eljárásról szóló 2013. évi XXXVI. törvény 306. §-ában kapott felhatalmazás alapján, a helyi önkormányzati képviselők és polgármesterek választásáról szóló 2010. évi L. törvény 4.§-a figyelembe vételével Tiszanána Községbe egyéni listás választási rendszerben a képviselők által megszerezhető mandátumok számát az alábbiak szerint határozza meg:

**6 egyéni listás mandátum.**

E határozat meghozatala napján a Tiszanánai Közös Önkormányzati Hivatal épületének (3385 Tiszanána, Fő út 108/1.) hirdetőtábláján, valamint az Önkormányzat honlapján ([www.tiszanana.hu](http://www.tiszanana.hu)) kerül közzétételre.

E határozat ellen a Helyi Választási Bizottsághoz címzett (3385 Tiszanána, Fő út 108/1.) írásbeli kifogással lehet élni úgy, hogy az a megtámadott határozat közzétételétől számított harmadik napon megérkezzen a választási bizottsághoz.

**Indokolás**

A választási eljárásról szóló 2013. évi XXXVI. törvény 306. §-a értelmében a helyi választási iroda vezetője az általános választást megelőző évben június 30-ig határozatban állapítja meg a képviselő-testület soron következő általános választáson megválasztandó tagjainak számát.

A helyi önkormányzati képviselők és polgármesterek választásáról szóló 2010. évi L. törvény 3. §-a alapján a települési önkormányzat képviselő-testülete tagjainak számát a helyi önkormányzati képviselők és polgármesterek általános választását megelőző év január 1-jei lakosságszám alapján kell meghatározni.

Magyarország Alaptörvénye (2011. április 25.) Záró és vegyes rendelkezések fejezetének 7. pontja szerint a helyi önkormányzati képviselőknek és polgármestereknek az Alaptörvény hatálybalépését követő első általános választásra 2014. októberében kerül sor.

A helyi önkormányzati képviselők és polgármesterek választásáról szóló 2010. évi L. törvény 4. §-a szerint a 10 000 vagy ennél kevesebb lakosú település – egyéni listás választási rendszerben – egy választókerületet alkot, amelyben a képviselők száma:

1. 100 lakosig 2 fő,
2. 1000 lakosig 4 fő,
3. 5000 lakosig 6 fő,
4. 10 000 lakosig 8 fő.

A Közigazgatási és Elektronikus Közszolgáltatások Központi Hivatala közhiteles nyilvántartása ([www.kekkh.hu](http://www.kekkh.hu)) szerint 2014. január 1-én Tiszanána Község lakosságszáma 2469 fő.

A fentiek alapján megállapítottam, hogy a 2014. évi általános választásokon megválasztandó képviselő-testületi tagok száma 6 fő.

A jogorvoslatról szóló tájékoztatás a 2013. évi XXXVI. törvény 208. §, 209. § (1) bekezdés, 210. §, és 2012. § (1) bekezdésén alapul.

Tiszanána, 2014. február 5.

Dr. Joó István

jegyző